Mula mendaki! Kayuh kuat-kuat!
Ya!
Kau wanita ada gaya, ada kelas, garang.
Terima kasih, Cory!
Kau boleh. Kau boleh urus pasukan itu.
Kau lebih hebat daripada abang mat gian kau.
Ya, aku lebih hebat daripada Abang Cam!
Kau tahu apa kau buat.
Kau Isla Gordon yang hebat gila!
Cakap cepat!
Aku Isla Gordon yang hebat gila!
- Lagi sekali! - Semua okey?
Alamak!
- Awak okey? - Lev, terkejut saya.
Saya dengar orang mendengus. Saya ingat awak diserang.
Saya mendengus?
Macam Shrek. Jangan bergerak.
Saya tak nak awak mati sebelum kita kahwin.
Oh, ya. Ini tunang saya, Lev Levenson. Saya tak cerita tentang dia?
Awak lagi berani daripada pesakit kanak-kanak saya.
Kami dah enam tahun bersama, tiga tahun bertunang.
Saya tahu apa awak fikir,
tapi kami bukan pasangan menyedihkan yang bertunang lama.
Mula-mula, COVID melanda, kemudian ibunya buat pembedahan muka.
Selepas itu, mak saya pula. Banyak benda berlaku.
Awak gila-gila di atas basikal pagi ini.
- Semua okey di tempat kerja? - Ya.
Saya buat keputusan besar pada hari pertama
dan tak ikut nasihat semua orang, tapi saya rasa okey.
Awak ahli keluarga Gordon paling bijak.
Memang standardnya rendah
kerana Ness pernah jatuh ke dalam air pancut di The Grove,
tapi Cam pilih awak bersebab.
Macam awak cakap sepuluh minit lepas,
"Awak Isla Gordon yang hebat gila."
- Terima kasih. Saya cintakan awak. - Saya pun.
Ali telefon. Hai.
Datang kerja cepat. Mampus kita.
Sekejap. Nenek aku telefon dari Thailand.
Nenek! Dah 90 tahun! Selamat hari jadi.
Moga nenek diberkati! Nanti saya telefon.
Kau dengar tak? Mampus. M, A, M, P…
Aku tahu ejaannya. Aku datang.
ANA MORENO: PEGUAM
Saya anak Jack Gordon? Gila betul.
Memang pun. Dua tahun lepas, waktu mak kamu telefon,
"Ana, ambil sampul ini dan buka selepas mak cik mati,"
saya macam, "Okey, Mak Cik Claudia, boleh."
Macamlah mak cik saya yang 56 tahun ada skandal rahsia.
Rupa-rupanya ada.
- Dia dan mak saya bercinta? - Itu…
Bukankah dia ada isteri?
Ya.
Mak kamu orang gajinya di rumah Malibu pada musim panas 2003.
Isteri dan anak-anaknya di Martha's Vineyard waktu itu,
dan mak kamu serta En. Gordon menjalinkan hubungan.
Ana, dia tahu tak tentang saya sebelum dia mati?
Ya, Jack Gordon tahu tentang kamu.
Dia tak pernah nak jumpa saya?
Jackie, ayah kandung kamu… Macam mana nak cakap, ya?
Bedebah tak guna.
Jutawan memang begitu, kecuali Oprah.
Kenapa mak saya tak beritahu?
Saya ingat ayah saya ahli Kartel Sinaloa yang mati dalam tembak-menembak.
Saya pun. Itu memang hebat.
Menurut surat ini,
mak kamu nak lindungi kamu
daripada hakikat yang kamu hasil hubungan sulit.
Maksudnya, saya ada abang dan seorang kakak.
Ya, betul.
Mereka juga sangat kaya.
Aku baru dengar Snoozepedic nak berhenti taja kita.
Snoozepedic, katil mekanikal murah yang dijual di TV?
"Katil mekanikal murah" itu penaja terbesar kita.
Mereka keluarga Kristian yang kuat agama dan tak nak ada kaitan dengan mat gian.
Abang kita bukan mat gian. Dia orang kaya dengan masalah dadah.
- Cari saja penaja baru. - Baik, Kak Isla.
Biar aku tengok senarai syarikat Fortune 500
yang nak bagi jutaan dolar kepada pasukan tercemar.
- Kita telefon dan pujuk mereka. - Apa? Aku akan betulkannya.
- Bagaimana? - Ini tanggungjawab aku.
Tak perlu ajar aku.
Macam Cory cakap, aku perlu daki sendiri bukit paling cerun.
- Siapa Cory? - Tak penting.
Aku sendiri akan ke sana.
Di mana Snoozepedic? Valley? Downtown?
- Indiana. - Indiana?
Mampus aku.
Ali?
Mari pergi.
Aku kena ikut?
Ya. Aku tak nak ke Indiana seorang diri.
Abang, tunggu kejap.
Teruk begini. Habislah kita.
Tahu. Aku suka Snoozepedic.
Snoozepedic bantu aku tidur tanpa tercekik.
Bukan. Kak Isla tiada hubungan dengan para penaja kita.
Kita juga tak tukar Travis. Apa kita buat ini?
Dia perlu disingkirkan. Kita perlu buat sama-sama.
Aku kena bincang dengan Abang Cam dulu.
Abang nampak hebat.
Tipulah. Aku nampak teruk.
Hei.
Aku sedut ubat cuci mulut malam tadi. Teruk rasanya.
- Kasihan. - Ya.
Ada apa?
Kami suka abang lantik Isla.
Itu tindakan feminis. Menarik perhatian.
Pergi mampus patriarki.
Tak perlu nak woke. Aku kena Zoom pegawai parol kejap lagi.
Kami tengah panik sikit, okey?
Kak Isla simpan Travis, bawa masuk entah budak liga junior mana,
dan kita hilang tajaan Snoozepedic?
Namun, kalau dikirakan, itu salah abang.
Kami tak faham sebab abang pilih Isla
dan bukan orang lain.
Namun, abang dah tak khayal. Fikiran abang jelas.
Mungkin abang nak ubah keputusan abang.
Begitu rupa-rupanya.
Aku pilih Isla, bukan kamu, dan kamu tak boleh terima?
- Tak boleh. - Lebih kurang.
Aku tak nak hadap semua ini sekarang.
Aku tengah sarak dadah. Dah 48 jam aku berak hitam,
dan malam tadi, aku hampir jual badan untuk ubat selesema.
Aduhai.
Kamu rasa aku nak hadap masalah di tempat kerja lama?
- Tak. - Tak.
- Memang tak.
Aku pasti dah pilih kamu jika kamu mampu uruskan,
tapi nampaknya tak.
Kamu berdua ada kokaina tak?
Tak.
Mestilah tak. Kamu berdua tak berguna.
Memang jelas. Dia nak kita tangani situasi ini.
Ya, kita patut jumpa ahli lembaga.
Soalan terakhir tadi.
Kamu berdua pasti?
- Maaflah. - Kami pasti.
Tak boleh pakai betul.
TEROKAI INDIANA DITUBUHKAN TAHUN 1816
Cran Merrickman, dari dulu saya suka maskot awak.
Marvin Si Tilam.
Dia bersama kami sejak syarikat ditubuhkan.
Sejak tahun 2006.
Dia tak nampak tua langsung.
Saya hargai kedatangan awak ke negeri tradisional ini,
dan alangkah bagus jika saya ada berita baik.
Namun, hakikatnya, keputusan Snoozepedic muktamad.
Cran, saya faham. Cam buat kesilapan besar.
Namun, bukankah Jesus suruh kita maafkan dan lupakan?
Dia suka petik ayat kitab.
Betul. Buku kegemaran saya, kitab Bible. Filem kegemaran saya, The Da Vinci Code.
Tak sama, tapi siapa tak suka Tom Hanks?
Hakikatnya, Waves teruk musim ini. Jadi, buat apa kami taja kamu?
Saya akui rekod kami tak cantik, tapi kami ada potensi untuk mengubahnya.
Betul. Marcus Winfield pula masih pemain elit liga ini.
Bukan itu masalahnya.
Kami jenama keluarga.
Saya okey waktu saya sangka Cam lelaki yang pentingkan keluarga.
Saya berurusan dengan siapa sekarang? Ness? Sandy? Awak?
Ya, Cran. Saya ketuanya.
Itu sebab saya di sini.
Ya, tapi bukankah awak pernah masuk majalah lucah?
Majalah Playboy saja. Itu pun 15 tahun lepas.
Buah dada saya ditutupi bola keranjang.
Dengar sini. Kami jual tilam kepada keluarga.
Awak, Ness dan Sandy tak melambangkan nilai kami.
Ada bekas model lucah,
pemain gagal dengan isteri warga asing yang dibeli,
dan seorang lagi dengan gaya hidup luar norma.
Maaf. Tiada nilai keluarga dalam Waves.
Aduhai, Cran.
Waves keluarga saya.
Memang ayah saya ada bergambar dengan Saddam Hussein,
tapi kami orang baik.
Ness tak beli Bituin. Dia dari Filipina.
Bituin sayang Ness. Saya pula sayang adik gay saya,
dan saya suka dia buat seks dengan lelaki.
Di atas tilam awak!
- Apa? - Ya. Nak tahu tak?
Simpan "duit keluarga" awak. Kami tak perlukannya.
Mari kita pergi.
Pergi matilah, Marvin!
Jangan!
Jangan! Tolonglah!
Itu papan baru.
Pergi matilah korporat kuno.
Aku tak nak penaja yang buat untung jual detergen dan barangan pejabat.
Aku nak orang yang buat untung dengan Bitcoin di awan,
atau benda moden yang aku tak faham.
Kau nak duit teknologi. Aku boleh atur perjumpaan.
Bernie, apa hal?
Janganlah hal saman kerana angin aku tak baik.
Okey.
Ada pemain buat hal? Travis cakap tentang vaksin lagi?
Tak. Aku ada adik lelaki rahsia berlainan mak.
Apa masalah keluarga kau?
Sial.
Mari sini. Mari!
Ini peguam keluarga kami, Bernie Berger.
Dia terlalu mesra dari segi fizikal? Ya.
Namun, dah 40 tahun dia urus masalah perundangan kami,
dan ayah sayang dia.
Kalau ada yang nak tahu, prostat saya dalam keadaan baik.
Saiznya dah kembali normal, bebas polip.
Saya gembira dengan prostat awak. Boleh teruskan dengan adik rahsia kami?
Namanya John Alejandro Moreno, juga dikenali sebagai Jackie.
Dia budak 19 tahun dari Boyle Heights,
dan dia hasil hubungan sulit
antara mendiang ayah kamu semua
dengan Claudia Moreno yang bekerja sebagai orang gajinya.
- Ayah buat dengan orang gaji? - Nampaknya begitu.
Saya tak ingat pula ada orang gaji nama Claudia.
Dia kerja di rumah Paradise Cove. Kamu di Martha's Vineyard musim panas itu.
Saya rindu tempat itu.
Saya pernah nampak Ryan O'Neal berjalan di pantai sana.
- Gila betul. - Kenapa baru sekarang kami tahu?
Ayah kamu rahsiakan hal ini. Saya pun tak tahu.
Aku tak percaya ayah curang.
Yakah? Habis, Sandy ini apa?
Jaga sikit. Hei.
Ayah tak curang bersama mak aku.
Mereka bertemu pada hari dia nak ceraikan mak kamu.
Kejap. Aku kenal dia. Dia tumpahkan air daging pada aku.
- Lelaki lain pun sama. - Ada kemungkinan juga.
Jackie bekerja sebagai vendor di perlawanan Waves sejak dia 16 tahun.
Adik kami bekerja di bangunan sama sejak empat tahun lepas?
Agak romantik walaupun membimbangkan dari segi undang-undang.
- Berapa jumlahnya? - Kenapa abang anggap dia nak duit?
Peguamnya ada beri isyarat itu keutamaannya.
Dia dapat durian runtuh. Bernie, berikan angka.
Kita kena bayar dia. Kalau tak, harta kena bahagi lima.
Gajinya cuma 16 dolar sejam. Jadi, jangan bagi lebih-lebih.
Saya nak NDA.
Pastikan dia tak kerja di sini dan tak hubungi kami.
Abang tak rasa abang terburu-buru?
- Dia adik kita. - Jangan fikir begitu.
Ini masalah ayah. Kita kena uruskan.
Sekarang tak sesuai untuk berita ini bocor.
Sandy betul. Kena tangani segera.
Baik, bos.
Baik, dengar sini.
Media tak boleh tahu tentang ini.
Kita dah hilang satu penaja. Ini rahsia kita.
Pasangan pun tak boleh tahu. Lizzie, Lev, mahupun Bituin.
Sandy, kamu tiada sesiapa. Jadi, kamu okey.
- Semua faham? - Faham.
- Faham.
Mereka nak bayar.
Saya akan pastikan kamu budak 19 tahun terkaya di Boyle Heights.
- Berapa? - Lima ratus ribu dolar.
Saya yakin saya boleh minta sejuta.
Peguam mereka lelaki tua kulit putih. Dia macam suka saya.
Banyak boleh buat dengan duit itu. Boleh ubah hidup.
Saya tak percaya, Ana. Pampasan dan keluarga.
Dari dulu saya nak masuk Family Feud. Sekarang boleh.
- Bila saya boleh jumpa mereka? - Pampasan itu bersyarat.
Antaranya, kamu kena berhenti jadi vendor,
tandatangan perjanjian kerahsiaan, dan takkan hubungi keluarga itu.
Saya tahu. Orang kaya memang teruk, tapi tak mengapa.
Saya akan dapatkan duitnya.
Aku tak percaya ayah ada anak hubungan sulit.
Biar betul? Waktu hari jadi kelima aku,
aku nampak dia raba perempuan pembuat belon.
Okey, dia berjiwa bebas.
Dia sepatutnya beritahu kita. Dari dulu aku nak adik lelaki.
- Abang ada adik lelaki. - Adik lelaki yang menyeronokkan.
Ness, Sandy.
- Hai, Stephen. - Awak berdua kata ada hal penting.
Saya main golf jam 10.15. Saya tak nak buat John Stamos menunggu.
John Stamos. Beach Boy kegemaran saya.
Dia berbakat. Jadi, apa halnya?
Isla perlu ditukar.
Kami sayang kakak, tapi pasukan kita dalam bahaya
dan dia takkan mampu selamatkannya.
Entahlah. Saya faham pemikiran Cam.
Elok wanita jadi ketua. Itu mengubah keadaan.
Jika keadaan itu akan menjatuhkan pasukan, itu tak baik untuk wanita.
Saya suka dan percaya wanita. Isteri saya wanita.
- Filem kegemaran saya pun Wonder Woman. - Siapa patut urus pasukan?
Kami. Ketua Pegawai Kewangan dan Pengurus Besar.
Itu pilihan munasabah. Itu yang Cam sepatutnya buat.
Seronok di depan, serius di belakang.
Kami nak ahli lembaga berkumpul dan buat undian tak percaya terhadap Isla.
Sebagai pemegang saham terbesar, kami berhak, tapi kami nak sokongan awak.
Okey. Saya akan aturkannya.
Terima kasih.
Boleh kami jumpa John Stamos?
Tak boleh.
Terima kasih.
Berjaya.
Apa kau akan buat?
Kau boleh terima jika kau tak kenal adik kau?
Tak, tapi aku orang Asia. Kami ada prinsip moral di sana.
- Kami bukan orang kulit putih bermasalah. - Kami bukan orang kulit putih sepenuhnya.
Isla Gordon! Tahniah kerana naik pangkat, Mama!
Terima kasih. Awak pun. Yog-Flirt semakin hebat, Mama.
- Kita belum berkenalan. Saya Finn. - Hai, Finn.
Saya macam pernah tengok awak.
Yakah? Ramai orang cam saya kerana itu.
- Tengoklah itu. - Tengoklah.
Hebat sungguh.
Ideanya mudah, bukan?
Aplikasi janji temu untuk orang bujang yang sangat meminati yogurt beku.
Orang kata pasangan yang kerja bersama takkan kekal,
- tapi tengoklah kami. - Tengoklah.
- Tengoklah kita, sayang. - Tengoklah.
Hebatnya.
Begini, organisasi Waves sangat berbesar hati
jika dapat penaja yang berjaya dan inovatif macam Yog-Flirt.
Jangan ambil hati, tapi dari dulu Waves macam kelab lelaki.
Ayah awak, adik-beradik awak, banyak kelelakian toksik.
Banyak sangat.
Saya sayang mereka, tapi mereka menjijikkan.
Saya janji banyak dah berubah.
Peluang kedua sangat penting bagi saya dan Finn.
Contohnya, awak. Dulu awak kaki parti yang dah tak laku.
Awak berubah jadi bos wanita yang hebat.
Kami rasa awak sesuai.
Awak wirawati!
Baguslah!
- Hebat. - Terima kasih.
Terima kasih.
- Memang hebat. - Tahniah.
Saya baru teringat. Saya tahu di mana saya jumpa awak.
- Okey. - Soho House, Malibu, malam tahun baru.
- Rasanya tak. - Malam tahun baru lepas?
- Ya. - Tak.
Ya, awak bersama kawan awak, dan awak marah kerana Negroni tak sedap…
Saya dah agak. Tiada perjumpaan pelabur di LA.
- Saya… - Awak bersama Lindsey.
Tak, dia bersama lelaki Asia tinggi rambut perang.
Itulah Lindsey! Awak kata dah tamat.
Boleh kata begitu.
Macam 90 peratus tamat.
- Jangan. - Biar saya jelaskan.
Mana aku tahu Lindsey lelaki. Itu nama perempuan.
- Lindsey Graham, Lindsey Buckingham. - Okey!
Awak tak peduli tentang kita. Saya minta diri.
- Maafkan saya. - Eloklah.
Saya kena hadap ini pula. Semua sebab awak.
Awak juga.
Tati!
- Finn, saya… - Ya Tuhan.
Biar betul?
- Aku tak tahu apa… - Apa yang baru berlaku?
Itu petanda.
Aku tak patut pegang jawatan ini.
Aku patut berhenti dan jadi pereka dalaman haprak
macam kawan sekolah tinggi aku.
- Boleh diam tak? - Aku tengah hilang kawalan.
Isla, kau sangat arif tentang bola keranjang.
Bertahun-tahun aku dengar kau bebel tentang ranking pra-draf,
dan kau kini boleh manfaatkan semua itu.
Baru diuji sikit, kau nak berhenti?
Agaklah.
- Isla. - Aku tak tahu apa nak buat.
Kita akan fikirkan.
Jom kita ke tempat yang akan gembirakan kau.
Aku suka Sephora. Banyak barang baik nak dibeli.
Setiap 90 saat, ada orang datang dan tanya sama ada kita perlu apa-apa.
Selamat datang. Boleh saya bantu?
Saya okey. Terima kasih.
Nampak? Kita lupa segala masalah kita,
cuba 900 maskara berbeza, tak beli satu pun.
Semuanya baik di Sephora.
Alamak. Stephen nak adakan mesyuarat lembaga esok.
Itu memang kerja dia, bukan?
Ness dan Sandy nak adakan undi tak percaya, terhadap kau.
Biar betul? Aku baru cakap semuanya baik di Sephora.
Selamat datang. Boleh saya bantu?
Tidak! Awak baik dan comel, tapi tiada apa-apa awak boleh bantu.
Maafkan saya.
Maaf.
Jackie, saya berjaya minta dua juta dolar.
Hebat, bukan?
- Bila saya boleh jumpa mereka? - Kamu tak boleh hubungi mereka.
Namun, kamu boleh beli rumah agam.
Bukanlah di LA, tapi di tempat lain.
Contohnya, Utah atau mana-mana.
Jackie, kamu akan jadi jutawan.
Kenapa kamu begini?
Saya adik mereka, tapi mereka tak nak jumpa saya?
Sebagai sepupu dan peguam kamu, saya nasihatkan kamu terima tawaran ini.
Okey.
Saya akan terima, dengan satu syarat.
Aku tak sangka mereka khianat aku.
Aku patut biar saja Sandy lemas pada tahun 1993.
Dia lima tahun. Pengasuh kami sibuk dengan telefon.
Sandy terkapai-kapai di dalam kolam. Aku yang tarik dia keluar.
Ness pula. Ingat tak masa dia cari pemain di Turkiye?
Dia buat pembedahan implan dagu. Dia suruh aku rahsiakan.
Aku rahsiakan!
- Kau kena halang. - Aku tahu, tapi bagaimana?
Ness dan Sandy dah bertahun kerja bahagian pentadbiran.
Mereka disukai.
Kau kena Joe Pesci mereka macam dalam filem Casino.
Apa maksud kau? Apa itu?
Kau tak pernah tengok Casino? Martin Scorsese?
Jangan suruh aku fikir waktu panik.
Okey, ini nasihat terpenting aku pernah bagi.
Tonton Casino.
Maafkan saya.
Maaf kerana ganggu perbualan penting awak berdua,
tapi dah giliran awak.
Maaf.
- Peminat Waves? - Ya, minat sangat!
Lagi-lagi anak saya. Kami tonton setiap perlawanan.
Marcus Winfield GOAT.
- Maksudnya, yang terhebat. - Kami tahu. Kami orang muda.
Ali, hubungi jabatan analitik jualan kita.
Baik.
Jika kau tak bayar duit aku, aku akan pecahkan kepala kau
- depan semua orang. - Filem ini hebat.
- Apabila aku keluar penjara… - Saya suka Casino dan Scorsese.
Aku harap kau dah sedar daripada koma.
Cuba teka? Aku akan pecahkan kepala kau lagi.
Sebab aku bodoh.
- Bobby D. - Aku tak peduli penjara.
Memang itu cara aku.
BANDAR SANTA MONICA
Jika mesyuarat ini lancar, saya akan jadi presiden Waves
tengah hari ini.
Isla pasti marah, tapi saya dah bekerja keras.
Bertahun tengok lejar, dan dibawa ayah ke kelab bogel.
"Kamu rasa apa-apa? Tak? Kamu pasti?"
Ya, saya pastilah, ayah!
Awak bercakap dengan ayah awak? Ingatkan dengan saya.
Maaflah. Mula-mula dengan awak,
kemudian saya tempik hantu pula.
Saya bangga dengan awak. Awak perlu jumpa ahli terapi,
tapi ini peristiwa penting.
Hei, vitamin C, probiotik, Lexapro.
Terima kasih.
Charlie, maaf sebab emosi sangat.
Saya akhirnya dapat peluang untuk uruskan sesuatu.
Saya kena ambil.
Elok juga kalau dapat jumpa orang yang awak rungutkan.
Percayalah, awak tak nak jumpa mereka.
Dah setahun kita berpacaran. Awak malu saya pendandan anjing?
Apa? Tak, itu kerja penting.
Saya suka anjing. Anjing di mana-mana. Kita boleh bela.
Maksud saya, kita tak…
Lupakan. Saya kena pergi.
- Kita raikan malam ini. - Okey.
Baik. Jumpa nanti.
Selamat berjaya.
Hai, Gloria.
Awak mungkin pelik saya tiba-tiba nak jumpa
ketua pemasaran Sephora.
Ya, saya jarang dapat mesej daripada orang terkenal yang kata,
"Tolonglah jumpa saya segera. Kecemasan. Emoji tangan berdoa."
Jadi, ada apa?
Pertama sekali,
saya rasa ini cukup untuk ganti alat solek yang saya curi
pada zaman remaja dan 20-an saya.
Sejujurnya, pada awal 30-an saya juga.
Rasanya had masa pendakwaan dah tamat, tapi saya hargainya.
Inikah sebab awak nak jumpa?
Beberapa hari lalu, Waves hilang penaja utama.
Ketika saya mencari pengganti yang berpotensi,
semuanya jenama lelaki tipikal.
- Bir, minuman tenaga, trak pikap. - Memang betul pun.
Saya terfikir, saya bukan orang biasa yang uruskan pasukan bola keranjang.
Kenapa saya nak cari penaja biasa? Itu sebab saya datang.
Saya tak rasa klien kita sama.
Saya bukan nak bantah ketua pemasaran hebat
yang saya minta jutaan dolar, tapi awak silap.
Analisis menunjukkan wanita merangkumi satu per tiga penonton bola keranjang.
Maknanya, pada malam perlawanan, katakan ada enam juta penonton,
ada dua juta wanita yang mahukan kulit licin
dan kening cantik.
Mereka akan tengok logo awak setiap malam.
Awak ada peluang untuk masuk pasaran yang belum diusik.
Jangan lupa, ada kemungkinan salah seorang pemain kami
akan berpacaran dengan
gadis Kardashian.
Gadis Jenner boleh?
Walaupun saya dan abang saya rasa berat hati,
lebih teruk jika kami biarkan institusi tersayang ini
di tangan kakak kami yang berniat baik, tapi malangnya kurang kelayakan,
yang saya perlu ingatkan, tak habis pun kolej awam.
Saya pun tak habis kolej, tapi sebabnya saya nak main profesional.
Ayuh, Waves!
Itu lontaran lompat.
Itu sebabnya kami minta undi tak percaya.
Rasanya dah cukup. Mari kita mulakan.
Helo, semua.
- Maaf kerana mengganggu, tapi ada berita. - Sial.
Ini sesi tertutup. Kakak tak boleh terjah saja.
Saya cuma perlu 90 saat.
Saya ada berita mengenai situasi penaja kita.
Kami baru jumpa Gloria Shaw,
Ketua Pemasaran Amerika Utara untuk Sephora.
Awak semua tahu apa itu Sephora?
Saya banyak kali duduk di luar waktu isteri dan anak saya membeli-belah.
Betul.
Saya dengan gembiranya mengumumkan mereka akan jadi penaja baru pasukan kita.
Saya tampal sendiri.
Mereka suka dapat bekerjasama
dengan pasukan bola keranjang pertama yang bosnya wanita.
Kejap, mereka beri tawaran sama macam Snoozepedic?
Tak, Abang Ness. Mereka beri 20 peratus lebih.
Sandy, kamu pandai mengira. Itu lebih baik atau lebih buruk?
Lebih baik.
Kita jimat berapa dengan menukar Omari?
Enam belas juta dolar untuk tiga musim.
Okey, bagus.
Awak semua boleh sambung mesyuarat mengenai betapa teruknya saya berniaga.
Ness, Sandy, kita nak teruskan?
- Tak. - Tak.
Bagus.
Isla, bagi pihak lembaga,
tahniah atas kerjasama baru yang mengujakan untuk Waves.
Kita jumpa lagi bulan depan.
Bagus. Mesyuarat yang baik.
Terima kasih. Seronok dapat jumpa.
Abang Ness, Sandy.
Tunggu dulu.
Kamu berdua, duduk.
Okey.
Aku sayang kamu.
Memang sayang.
Aku tahu mesti pedih apabila Abang Cam pilih aku,
tapi apa boleh buat?
Jadi, kamu kena terima.
Isla, kami minta maaf. Kami cuma nak jaga pasukan.
Ya, bagi pihak kami berdua, kami tak sabar bekerjasama dengan kakak.
Eloklah. Kita tak bekerjasama. Aku bos kamu.
Jika kamu buat lagi, aku akan pecahkan kepala kamu.
Apabila aku keluar penjara, harap kamu berdua dah sedar daripada koma.
Aku akan pecahkan kepala kamu lagi.
Itu cara aku.
Itu dialog Casino?
Ya.
Jadi, jelas tak?
- Jelas sangat. - Ya.
Bagus. Jom makan tengah hari.
Jika budak itu nak jumpa juga, biarkan. Tapi jangan cakap dengan dia.
Jangan berkenalan. Jangan sapa. Jangan cakap apa-apa.
Dia bukan keluarga kita.
Ness, jika kamu peluk dia, aku akan belasah kamu.
Cik peguam. Masuklah. Jemput duduk.
Hai, semua.
Saya Jackie.
Okey.
Ini tak lama.
Anak guam saya akan tandatangan, tapi dia nak cakap sesuatu dulu.
Saya faham ini pelik bagi semua orang,
tapi saya cuma nak jumpa awak semua.
Keluarga saya kecil.
Cuma ada saya dan mak saya, dan mak saya dah meninggal dunia.
Awak semua sungguh bertuah.
Bukan sebab kaya saja.
Walaupun saya dah tengok kereta awak semua.
Dah macam kedai Bentley.
Namun, sebab awak semua ada satu sama lain dan dapat kerja bersama.
Saya tahu saya dah tak boleh kerja di Waves, tapi tak apa.
Saya dapat temu duga di Panera.
Di sana, kita boleh makan pesanan tak diambil.
Aduhai.
Saya cuma nak awak semua tahu, tak kira apa pun saya tandatangan…
saya sentiasa sayang Waves.
Walaupun tak berbalas…
saya sentiasa anggap awak keluarga.
Maaf, abaikan.
Saya teringat babak dalam filem Coco.
Aduhai. Bernie, boleh kita teruskan?
Ya. Elok begitu.
Dengan menandatangani dokumen ini, awak bersetuju untuk merahsiakan hal ini,
dan memutuskan sebarang hubungan dengan mana-mana ahli keluarga Gordon.
- Jangan. - Isla.
Maaf sebab ayah kita tak senonoh, dan dia tak patut rahsiakan tentang kamu.
Saya tahu wangnya banyak, tapi betul kata kamu.
Kita keluarga dan kita patut saling mengenali.
Saya tahu perasaannya dilupakan dan diketepikan.
Saya takkan biar itu menimpa kamu.
Saya takkan tandatangan.
- Cik peguam. - Tak masuk akal.
Kamu buat apa? Cakap sesuatu, Sandy.
Dia tak nak tandatangan.
Jackie, jumlahnya dua juta dolar.
Saya baru beli Ford Bronco dengan bahagian saya.
Maaf, tapi ini yang saya nak.
Isla.
Selamat berkenalan semula.
Saya Isla.
- Isla Gordon, saya Ana. - Hai, Ana.
Hai. Okey.
Aku sayang kamu dan akan lindungi kamu sampai akhir hayat.
Aku nak balik pusat pemulihan.
Helo. Hai. Aku Sandy.
Kamu semua tak guna.
Dia akan okey nanti.
Aku dapatkan tajaan, aku halang rampasan kuasa Ness dan Sandy,
uruskan hal Jackie tanpa diketahui media.
Aku hebat, bukan?
Kau yang paling hebat.
Kami dapat pengesahan rasmi
bahawa Jack Gordon ada anak luar nikah,
dan anak itu, bersiap sedia, semua,
vendor konsesi Waves, Jackie Moreno.
Celaka betullah!
Terjemahan sari kata oleh Syahmi Sapperi